ফাবিও এনরিকে তাভারেস

ফাবিও এনরিকে তাভারেস (; জন্ম: ২৩ অক্টোবর ১৯৯৩; ফাবিনিয়ো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লিভারপুল এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।

ব্রাজিলীয় ফুটবল ক্লাব ফ্লুমিনেন্সের যুব পর্যায়ের হয়ে খেলার মাধ্যমে ফাবিনিয়ো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২ সালে, ব্রাজিলীয় ক্লাব ফ্লুমিনেন্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফ্লুমিনেন্সের হয়ে এক মৌসুম অতিবাহিত করার পর তিনটি ক্লাবের হয়ে ধারে খেলার পর ২০১৫–১৬ মৌসুমে তিনি প্রায় ৬ মিলিয়ন ইউরোর বিনিময়ে ফরাসি ক্লাব মোনাকোয় যোগদান করেছেন। মোনাকোর হয়ে তার দ্বিতীয় মৌসুমে তিনি লিওনার্দো জারদিমের অধীনে ২০১৬–১৭ লিগ ১-এর শিরোপা জয়লাভ করেছেন। মোনাকোয় তিন মৌসুম অতিবাহিত করার পর প্রায় ৩৯ মিলিয়ন ইউরোর বিনিময়ে ইংরেজ ক্লাব লিভারপুলের সাথে চুক্তি স্বাক্ষর করেছেন।

২০১৫ সালে, ফাবিনিয়ো ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। ব্রাজিলের বয়সভিত্তিক দলের হয়ে খেলার পর, তিনি ২০১৫ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২৯ ম্যাচে অংশগ্রহণ করেছেন। তিনি ব্রাজিলের হয়ে এপর্যন্ত ৩টি কোপা আমেরিকায় (২০১৫, ২০১৬ এবং ২০২১) অংশগ্রহণ করেছেন, যার মধ্যে ২০২১ সালে তিতের অধীনে কোপা আমেরিকার রানার-আপ হয়েছে।

প্রারম্ভিক জীবন
ফাবিও এনরিকে তাভারেস ১৯৯৩ সালের ২৩শে অক্টোবর তারিখে ব্রাজিলের কাম্পিনাসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ফাবিনিয়ো ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৫ সালের ১২ই নভেম্বর তারিখে তিনি প্রীতি ম্যাচে মার্কিন যুক্তরাষ্ট্র অনূর্ধ্ব-২৩ দলের বিরুদ্ধে ম্যাচে ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি ৩ ম্যাচে অংশগ্রহণ করে ১টি গোল করেছেন। তিনি ২০১৬ সালের ২৮শে মার্চ তারিখে অনুষ্ঠিত প্রীতি ম্যাচে দক্ষিণ আফ্রিকা অনূর্ধ্ব-২৩ দলের বিরুদ্ধে ব্রাজিলের বয়সভিত্তিক দলের হয়ে প্রথমবারের মতো গোল করেছেন।

২০১৫ সালের ৭ই জুন তারিখে, ২১ বছর, ৭ মাস ও ১৫ দিন বয়সে, ডান পায়ে ফুটবল খেলায় পারদর্শী ফাবিনিয়ো মেক্সিকোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় দানিলোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে ফাবিনিয়ো সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৯৩-এ জন্ম
জীবিত ব্যক্তি
ব্রাজিলীয় ফুটবলার
মোনাকো ফুটবল ক্লাবের খেলোয়াড়
লিভারপুল ফুটবল ক্লাবের খেলোয়াড়
রিয়াল মাদ্রিদ ফুটবল ক্লাবের খেলোয়াড়
ব্রাজিলের আন্তর্জাতিক ফুটবলার
রিয়াল মাদ্রিদ কাস্তিয়ার খেলোয়াড়
রিও আভে ফুটবল ক্লাবের খেলোয়াড়
২০১৫ কোপা আমেরিকার খেলোয়াড়
২০২১ কোপা আমেরিকার খেলোয়াড়
ফ্লুমিনেন্সে ফুটবল ক্লাবের খেলোয়াড়
ফুটবল রক্ষণভাগের খেলোয়াড়
২০১৬ কোপা আমেরিকার খেলোয়াড়
লিগ ১-এর খেলোয়াড়
প্রিমিয়ার লিগের খেলোয়াড়
লা লিগার খেলোয়াড়
ফুটবল মধ্যমাঠের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
স্পেনে প্রবাসী ফুটবলার
ব্রাজিলীয় প্রবাসী ফুটবলার
পর্তুগালে প্রবাসী ফুটবলার
সেহুন্দা দিভিসিওনের খেলোয়াড়
ইংল্যান্ডে প্রবাসী ফুটবলার
মোনাকোয় প্রবাসী ফুটবলার
ইংল্যান্ডে ব্রাজিলীয় প্রবাসী ক্রীড়াবিদ
স্পেনে ব্রাজিলীয় প্রবাসী ক্রীড়াবিদ
পর্তুগালে ব্রাজিলীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
ব্রাজিলীয় পুরুষ ফুটবলার
পুরুষ ফুটবল মধ্যমাঠের খেলোয়াড়
ফুটবল সেন্ট্রাল ডিফেন্ডার
ফুটবল ফুলব্যাক
আল ইত্তিহাদ ক্লাবের (জেদ্দা) খেলোয়াড়